ઉપરાંત જુના એલ.જી. હોસ્પિટલ બિલ્ડિંગ ખાતે વધારાના માળનું બાંધકામ, આ માટે ૫ કરોડ રૂપિયાની જોગવાઈ. - પૂર્વ વિસ્તારમાં હાંસોલ ખાતે ૧૦.એમ.એલ.ડી ક્ષમતાનો સુએજ ટ્રિટમેન્ટ પ્લાન્ટ, આ માટે ૧૦ કરોડ રૂપિયાની જોગવાઈ. - લેફ્ટ ટર્ન ફ્રી ટ્રાફિક વ્યવસ્થા માટે ૫ કરોડ રૂપિયાની જોગવાઈ, જેનાથી શહેરની ટ્રાફિક સિસ્ટમ આધુનિક અને સરળ બની શકે. - ખારીકટ કેનાલના સફાઈ અભિયાન માટે ૩ કરોડ રૂપિયાની જોગવાઈ. - સરસપુરના જૂના પુરાણા ડો.બાબાસાહેબ આંબેડકર હોલને ડીમોલીશ કરીને નવી ડિઝાઈન તૈયાર કરી ડો.બાબાસાહેબ આંબેડકર ઓડીટોરિયમ તૈયાર કરવા માટે ૫ કરોડ રૂપિયાની જોગવાઈ. - ગોમતીપુરમાં આવેલા વીર ભગતસિંહ કોમ્યુનિટી હોલનું નવીનિકરણ કરવાની જગ્યાએ ડીમોલીશ કરીને નવો કોમ્યુનિટી હોલ તૈયાર કરવા માટે ૩ કરોડની જોગવાઈ. - પૂર્વ વિસ્તારમાં૩૦૦ વિદ્યાર્થીઓ અભ્યાસ કરી શકે તેવી બેઠક વ્યવસ્થા સાથેની વાતાનુકૂલિત રિડિંગ લાઈબ્રેરી તથા સેમીનાર માટે ૩૦૦ બેઠકોવાળો ઓડિટોરિયમ તૈયાર કરવા માટે ૨ કરોડની ફાળવણી. - પાણીના નવા બોર માટે ૫ કરોડની ફાળવણી. -ગુજરાત હાઉસિંગ બોર્ડ તથા સ્લમ કિલયરન્સ બોર્ડ તથા ઔડાની વસાહતોમાં ડ્રેનેજ,રસ્તા, લાઈટ, પાણી, વગેરે સુવિધાઓ માટે ૧૦ કરોડ રૂપિયાની ફાળવણી. - મ્યુનિ.કાઉન્સિલરોને પ્રજાલક્ષી વિકાસના કામો માટે વાર્ષિક મળતા ૧૭ લાખના બજેટમાં ૮ લાખ રૂપિયાનો વધારો કરીને ૨૫ લાખ રૂપિયા કરાયો. જેમાંથી ૩ લાખ માત્ર વોર્ડ અને શહેરની સ્વચ્છતા અભિયાન સંદર્ભે જ ઉપયોગમાં લેવાશે. - ઝીરો બજેટ હેડ હેઠળ ૧૪.૬૬ કરોડ રૂપિયાની ફાળવણી. - અમદાવાદ દેશનું પ્રથમ વર્લ્ડ હેરીટેજ સિટી બન્યું છે. વિશેષ દરજ્જો પ્રાપ્ત થવાના કારણે તેની ખાસ ઓળખ ઊભી થાય તે હેતુથી શહેરમાં પ્રવેશવાના મુખ્ય ચાર પ્રવેશ દ્વાર પર વર્લ્ડ હેરીટેજ સીટી પ્રવેશદ્વાર તૈયાર કરવા માટે ૩ કરોડની જોગવાઈ. - એ.એમસી હેરીટેજ બિલ્ડિંગ સરદાર પટેલ ભવનના નવીનિકરણ તથા હેરિટેજ ગેલેરી માટે એક કરોડની જોગવાઈ. - લાંભા રંગોળીનગર તથા નિકોલ ખાતે નવા મ્યુનિસિપલ શાળાના મકાનો માટે ૩ કરોડની જોગવાઈ. - ચંડોળા તળાવ ડેવલપમેન્ટ પ્રોજેકટ માટે ૫ કરોડ રૂપિયાની જોગવાઈ. - નાના નાના તળાવો જેમ કે નિકોલ ગામ તળાવ, હાથીજણ ગામ, આંબલી તળાવ પરતે પાકી પાળ બાંધી આસપાસ પેવીંગ કરવા માટે ૨ કરોડની જોગવાઈ. - ૬ નવા પાર્ટી પ્લોટ માટે ૨ કરોડની જોગવાઈ - મેયર હાઉસ જેમાં નિવાસ સ્થાન ઉપરાંત કોન્ફરન્સ રૂમ, ગેસ્ટ રૂમ, કાર્યાલય સુવિધા સાથેનું અદ્યતન મેયર હાઉસ તૈયાર કરવા માટે ૨ કરોડ રૂપિયાની જોગવાઈ. - શહેરમાં નવા સમવિષ્ટ થયેલા વિસ્તારના ગામડાઓને શહેરી વિસ્તારો જેવી સુવિધાઓ આપવા માટે , ગામતળોમાં સુવિધા માટે ૫ કરોડ રૂપિયાની જોગવાઈ. - શહેરના વિવિધ વોર્ડમાં આવેલા ૫૮ સીટી સીવિક સેન્ટરોના નવીનીકરણ માટે ૫ કરોડ રૂપિયાની ફાળવણી. - સીટી ડિઝાઈન સેલની રચના-સીટી બ્યુટીફિકેશન પ્લાન માટે ૫ કરોડ રૂપિયાની જોગવાઈ. - શહેરના પૂર્વ વિસ્તારમાં પીપીપી મોડલથી ૨ સ્વીમિંગ પુલ તૈયાર કરાશે - કાંકરિયા લેક ફ્રન્ટ તથા રીવરફ્રન્ટ ખાતે સ્માર્ટ લાઈટિંગ સીસ્ટમ માટે ૨ કરોડની જોગવાઈ. - સાબરમતી રીવર ફ્રન્ટમાં પ્રવેશતા રસ્તા પહોળા કરવાનું આયોજન, આ માટે ૫ કરોડની જોગવાઈ. - EWS તથા LIG આવાસ યોજનાની ખુલ્લી જગ્યામાં પેવર બ્લોક માટે ૩ કરોડ રૂપિયાની જોગવાઈ. - સ્વચ્છ ભારત અભિયાન વોલ ટુ વોલ રોડ કારપેટ કરવા માટે ૫ કરોડની ફાળવણી. - સરદાર પટેલ ભવન ખાતે વાહનોના પાર્કીંગની સુવિધા વધારવા માટે અન્ડરગ્રાઉન્ડ પાર્કીંગ સુવિધા અને ઓટોમેટેડ કાર પાર્કીંગ સુવિધા તૈયાર કરવા માટે ૧ કરોડની જોગવાઈ. - નોન ટીપી રસ્તાઓના વિકાસ માટે ૨.૫ કરોડની ફાળવણી અને - કાંકરિયા ખાતે હાલ જયાં ફીશ એકવેરિયમ છે ત્યાં આંતરરાષ્ટ્રીય કક્ષાના અદ્યતન ફીશ એકવેરિયમનું પીપીપી મોડલથી આયોજન કરવામાં આવશે.